גלאמסטון הענק (Glamstone the Giant) - ענק רגזן וממורמר וחבר טוב מאוד של גמדי ההר, בפייס השני הוא נלחם עם בובות יד של קינג דייס והשטן ובפייס השלישי בולע את השחקן שנאלץ להילחם עם הענבל של הענק.
מורטימר פריז (Mortimer Freeze) - מכשף קרח כחול ומנהיג כת באיגלו עם שאר אנשי השלג שצופים בקרב, יכול להפוך לאיש שלג מתועב ולפתית שלג. ערמומי וחסר רחמים.
אסת'ר ווינצ'סטר (Esther Winchester) - השריפית של עולם המדבר באי הDLC, הופכת ליצור בשר בפייס השלישי ולפחית נקניקיות בפייס החמישי. מאוד יהירה ושווייצרית.
האלופים המייללים (The Howling Aces) - חבורת הטייסים מורכבת מכלב בולדוג שרירי, ארבע כלבלבים המכונים "היאנקי ייפרס" (The Yankee Yeepers) וכלבה המטיסה מטוס כלב ענקי.
אספסוף המונשיין (The Moonshine Mob) - חבורת פושעים הגונבים בקבוקי אלכוהול וגרים מתחת לאדמה במחילה שלהם, החבורה מורכבת מעכביש, זבובים, גחלילית, דוב נמלים ושבלול שנמצא בכובע שלו. הקרב היחידי שהנוקאוט הסופי שלו מזויף.
מלאך ושד (Angel and Demon) - שני המצפונים של השטן שהובס במשחק המקורי. בוס סודי שניתן לפתוח אותו רק עם ה-Broken Relic Charm.
שף סאלטבייקר (Chef Saltbaker) - הבוס האחרון בDLC, שף שעשוי מפחית מלח שעבד על האחים ומיס צ'אליס להביא לו את המצרכים כדי להכין את המאכל האולטימטיבי שלו שיכניס לו המון לקוחות ובשביל זה הוא צריך מתכון סודי אחד, נשמה של בן אדם, ולכן הוא חוטף את הדמות שהשחקן משחק איתה והשחקן נאלץ להילחם עם דמות אחרת בקרב איתו, אחרי התבוסה שלו הוא נעצר ונשלח לעבודות שירות באי הDLC.
דמויות חשובות נוספות (לא משחקיות).
אלדר קטל/סבא קומקום/זקן קנקן (Elder Kettle) - קומקום שורק ומשופם בצבע אפור וסבא של קאפהד ומאגמן, לא ניתן להגיד בוודאות אם הוא סבם הביולוגי או המאמץ כי אין שום מידע על ההורים שלהם ומה קרה איתם. בסדרה הוא האופוטרופוס של קאפהד ומאגמן הנוטה להתעצבן עליהם לעיתים קרובות מאוד, אבל ניכר שאכפת לו מהם והוא אוהב אותם. שמו בגרסה העברית של הסדרה הוא "זקן קנקן"
פורקרינד (Porkind) - חזיר העובד בחנות ממנו אפשר לקנות בונוסים בעזרת הכסף שהשחקן אסף בשלבי ה run 'n gun.
דמויות משניות.
הדמויות המשניות מפוזרות ברחבי שלושת האיים של אינקוול, ונותנים לשחקן עצות וחלקם נותנים בונוסים שונים.
מפה ראשונה - היער של אינקוול.
אנג'ל (Angel) - דגה דייגת.
מאק (Mac) - תפוח, פרסם את המשחק כזמין למכשירי אפל, ומכאן שמו (מאק הוא המחשב הרשמי של חברת אפל).
צ'יפ (Chip) - גרזן.
קנטין הג'ס (Canteen Hughes) - בקבוק טייס (מופיע בקרב עם האלופים המייללים).
קוינט (Coint) - מטבע.
מפה שנייה - פארק השעשועים של אינקוול.
רביעיית ליצני המספרה (Barbshop Quartet) - ארבעה ליצנים, שרים שיר האומר לשחקן לקחת הפסקה מהמשחק.
ג'ינג'ר (Ginger) - נערת עוגיית ג'ינג'ר.
שוקו (Choco) - נער עוגיית ג'ינג'ר.
אלברט (Albert) - נורה.
שלי (Shelly) - נערת בוטן.
קוואדרטוס (Quadratus) - איש אגם מרושע.
מפה שלישית - העיר הגדולה של אינקוול:
לודוויג (Ludvig) - פטיפון. המלחין האהוב עליו הוא בטהובן.
וולפגנג (Wolfgang) - רדיו מיושן. המלחין האהוב עליו הוא מוצרט.
קרולז (Crulz) - פיראטית צעירה. ככל הנראה חברתו/ בת דודתו/אחותו הקטנה של קפטן ברייניבירד.
גרג (Greg) - צב המתגורר ליד הים.
פורקינגטון (Forkington) - מזלג. מורה בכיתה א'.
מפה חמישית - אי הDLC:
איש המעבורת (The Ferryman) - קודם שעוזר לקאפהד ומאגמן להגיע לאי הDLC.
מוכר העיתונים (The Newspaper Seller) - נותן לשחקן שלוש מטבעות בתחילת המשחק אם השחקן הביס את השטן.
הקקטוסית (The Cactus Girl) - קקטוסית קטנה שמתדרכת את השחקן לקרב נגד אסת'ר ווינצ'סטר.
הרוח הזקנה (The Old Ghost) - רוח זקנה שמדריכה את השחקן לגבי אחד המצבות בבית הקברות ששם אפשר להילחם בבוס הסודי.
את חפירה, מנורה וגרזן (Shovel, lightbulb and axe) - שלושה מתמודדים בתחרות האפיה האזורית באי.
מלך המשחקים (King Of Games) - מלך משועמם שמאתגר את השחקן להילחם עם חמישה בוסים (שהם כלי שחמט) אך ורק עם הפרי (perry):
דמויות שהופיעו בסדרה בלבד.
תינוקי (Baby bottle)- בקבוק תינוק מרושע. הופיע בפרק השלישי בו אלדר קטל משאיר את קאפהד ומאגמן לבד והם מוצאים את תינוקי על מפתן הדלת. מאגמן מתאהב בו באופן מיידי וקאפהד רואה כמה שהוא מסוכן כשהוא מתחיל להרוס את הבית, אבל מאגמן לא מאמין לו עד שתינוקי הורס את הדובי שלו מהילדות. לאחר שאלדר קטל חוזר הוא עוזר להם להיפטר מתינוקי.
שרמן (Sherman)- בולדוג העובד כטבח בספינה של ריבי וקרוקס. בן זוגה הכנוע של דוריס
דוריס (Dorris)- פודלית ובת זוגו של שרמן, קנאית ובעלת מזג חם.
קפדני (Stickler)- שד ירוק בעל ראש גדול וקרניים קטנות במיוחד. מופיע בפרק 8. רואה החשבון של השטן המטרטר אותו בנוגע לנשמתו של קאפהד.
איש הגלידה (Ice cream man)- כדור גלידת קרמל בתוך כוסיסת נייר. מוכר גלידה בעל גישה אופטימית מדי המטריד את מאגמן בעונה השנייה.
הנצ'מן/ המשרת (HenchmanI)- בסדרה מחליף את קינג דייס כיד ימינו של השטן. שד סגול ושמן בעל כנפיים. משרתו הנאמן של השטן אשר רוצה בטובתו.
שלבי המשחק.
המשחק ידוע במבחר שלבי הבוס שלו, ובשלבי הrun n' gun בהם יש בוסים קטנים וחלשים יותר (שהרבה יותר קל לנצח מבוס רגיל) ששמם לא הוזכר ברשימה למעלה, והם יותר כמו "שלבי אימון" בהם אוספים כסף ובודקים מהלכים, בכל מפה (למעט הגיהנום של אינקוול) יש 2 שלבי run n' gun, שאינם משמשים חלק מהעלילה של המשחק, אבל חובה לעשות אותם כדי לעבור למפה הבאה.
התחברות עם משחקי וידאו אחרים.
בעקבות הצלחת המשחק ויציאתו לקונסולות הנינטנדו סוויץ', דמותו של קאפהד נוספה בתור תחפושת Mii לרכישה במשחק הווידאו "Super Smash Bros. Ultimate".
בנוסף לכך, בשנת 2021 יצאו תלבושות של קאפהד ומאגמן למשחק fall guys: ultimate knockout
מוזיקה.
במהלך המשחק מתנגנת מוזיקת ג'אז, היוצאים היחידים מהכלל הם השלב זעם פרחוני (Floral furry), השלב של קאגני קורנשיון, במהלכו מתנגנת מוזיקת סמבה, והשיר בית הקוביות (die house), בו מושמעת מוזיקת בלוז.
באלבום שיצא ביחד עם המשחק ב-29 בספטמבר הכיל יותר מ-50 שירים ושלוש שעות רצופות של ג'אז. האלבום פורסם על גבי תקליט, אך אפשר למצוא אותו באינטרנט.
כריסטופר מאדיגן, בן דודם של יוצרי המשחק, הלחין את המוזיקה של קאפהד.
תומאס מוסטר
תומר מוסטר (בגרמנית: Thomas Muster ; נולד ב-2 באוקטובר 1967) הוא טניסאי עבר אוסטרי. אחד מהטניסאים הטובים בעולם בשנות ה-90. בשיא הקריירה קיבל את תואר "מלך החימר". בסך הכל הוא זכה ב-44 תחרויות יחידים ובתואר אחד בזוגות. במאזנו 625 ניצחונות מול 273 הפסדים.
תומר מוסטר הגיע לגמר אליפות צרפת הפתוחה לנוער בשנת 1985. עוד לפני זה, בשנת 1984 הוא היה חלק ממשלחת אוסטריה למשחקים האולימפיים. בשנת 1989 הוא היה הטניסאי האוסטרי הראשון שהגיע לחצי גמר באליפות אוסטרליה הפתוחה. הוא הביא את נבחרת גביע דייוויס של אוסטריה לשלב חצי הגמר. בשנת 1990 הוא נבחר לספורטאי השנה באוסטריה.
בתחית שנות ה-90 הוא הגיע לשיא הקריירה שלו. בשנת 1992 הוא זכה ב-12 תחרויות, בשנת 1995 תומר מוסטר זכה באליפות צרפת הפתוחה (זו הייתה הפעם היחידה שמוסטר הגיע לגמר תחרות גראנד סלאם) ובסוף השנה קיבל תואר ספורטאי השנה באוסטריה. ב-12 בפברואר 1996 הוא דורג מס' 1 בעולם, אך רק למשך שבוע.
בשנת 1999 הוא הפסיק להשתתף בתחרויות ועבר להתגורר לאוסטרליה. ביוני 2010 בגיל 42 הוא חזר להתחרות בצורה מקצועית, אך ללא הצלחה יתרה וסיים את השנה במקום 980.
יצחק כספי (ספורטאי)
יצחק כספי (1922 - 6 ביוני 2017) היה ספורטאי ישראלי. אלוף ושיאן ישראל בריצת 100 מטר, בקפיצה לרוחק ובקרב חמש, מראשוני כדורגלני מכבי נתניה, שיחק בעמדת חלוץ מרכזי. כמו כן אימן את קבוצת מכבי נתניה.
ביוגרפיה.
כספי נולד בטבריה למשפחת רבנים מצפת. בגיל 9 עבר להתגורר עם משפחתו בנתניה, בה חי כל חייו. היה אתלט מצטיין וחלוץ מרכזי בקבוצת מכבי נתניה. אחיו הצעיר זאב אף הוא היה ספורטאי מצטיין, הן באתלטיקה והן בכדורגל ושיחק כשוער בקבוצת מכבי נתניה.
באליפות ארץ ישראל שנערכה בשנת 1941 זכה כספי במדליית זהב בקפיצה לרוחק בתוצאה של 6.41 מטר, לפני פיבוסביץ ממשטרת לוד (6.11 מטר) ופרנקל ממכבי רחובות (5.91 מטר).
באליפות ארץ ישראל שנערכה בשנת 1945 זכה כספי במדליית זהב בריצת 100 מטר בתוצאה של 11.1 שניות.
בשנת 1946 נערך משחק ראווה שחנך את אצטדיון הקופסה, מגרשה הביתי של קבוצת מכבי נתניה, כבש כספי את השער היחיד לזכות קבוצתו נגד קבוצת נאשה קארילה מיוגוסלביה, במשחק שנגמר בתיקו 1-1.
בתחרות אתלטיקה שנערכה באצטדיון המכביה באפריל 1947 זכה כספי במדליית זהב בקרב חמש (קפיצה לרוחק, הטלת כידון, ריצת 200 מטר, זריקת דיסקוס וריצת 1500 מטר) בשיא ארץ ישראל חדש של 2578 נקודות.
באליפות ארץ ישראל שנערכה במאי 1947 זכה כספי במדליית זהב בריצת 60 מטר ביחד עם יהודה גבאי בשיא ארץ ישראל חדש של 6.8 שניות.
באליפות ארץ ישראל שנערכה בשנת 1948 זכה כספי בשתי מדליות, זהב וכסף. מדליית זהב בריצת 100 מטר בתוצאה של 11.2 שניות ומדליית כסף בקפיצה לרוחק בתוצאה של 6.40 מטר, אחר צבי ינובר (6.49 מטר).
בשנת 1949 כבש את השער הראשון של הקבוצה במסגרת הליגה הלאומית, אז הליגה הבכירה בישראל. באליפות ישראל שנערכה באותה שנה זכה כספי במדליית זהב בריצת 100 מטר בתוצאה של 11.5 שניות.